****

**ΕΛΛΗΝΙΚΗ ΔΗΜΟΚΡΑΤΙΑ**

ΠΑΝΕΠΙΣΤΗΜΙΟ ΙΩΑΝΝΙΝΩΝ

**ΠΡΥΤΑΝΕΙΑ**

**ΔΕΛΤΙΟ ΤΥΠΟΥ**

**Εκδήλωση παρουσίασης των Σχολών και των Τμημάτων του Πανεπιστημίου Ιωαννίνων**

Το Πανεπιστήμιο Ιωαννίνων συμπληρώνει φέτος 60 χρόνια λειτουργίας από την ίδρυσή του, το 1964. Η ίδρυση Πανεπιστημίου στα Ιωάννινα σηματοδότησε το άνοιγμα της ανώτατης εκπαίδευσης στην ελληνική περιφέρεια, δεικνύοντας αφενός αναγνώριση και συνέχεια στην πνευματική παράδοση της Ηπείρου και αφετέρου στηρίζοντας την πνευματική και αναπτυξιακή προσπάθεια του τόπου.

Στο πλαίσιο του εορτασμού των 60 χρόνων λειτουργίας του Πανεπιστημίου μας, διοργανώνεται  εκδήλωση παρουσίασης των έντεκα Σχολών και των είκοσι τριών Τμημάτων του Πανεπιστημίου Ιωαννίνων, από τους Κοσμήτορες των Σχολών και τους Προέδρους των Τμημάτων αντίστοιχα.

Η εκδήλωση θα πραγματοποιηθεί από την Τρίτη 14 έως και την Πέμπτη 16 Μαΐου 2024 και ώρες 11.00-13:00 και 18:00-20:00, στην Αίθουσα του ΓΑΚ-Ιστορικού Αρχείου Ηπείρου στον 1ο όροφο (Δ. Φιλοσόφου και Γλυκήδων-Κάστρο Ιωαννίνων).

Παράλληλα με τις παραπάνω παρουσιάσεις στο ισόγειο του κτηρίου θα υπάρχει ενημερωτικό υλικό για τις Σχολές και τα Τμήματα του Πανεπιστημίου Ιωαννίνων.

Η είσοδος είναι ελεύθερη για το κοινό και για τις σχολικές μονάδες και θα υπάρχει δυνατότητα για συζήτηση, ανταλλαγή απόψεων και διάδραση με το κοινό.

Επισυνάπτεται το πρόγραμμα της εκδήλωσης.

Ιωάννινα, 10 Μαΐου 2024

Από την Πρυτανεία

-----------------------------------------------------------------

Πανεπιστημιούπολη Ιωαννίνων, 455 00 Ιωάννινα

Πληροφορίες: Γραμματεία Πρυτανείας

Τηλ.: 26510-07446, 09061 e-mail: prytania@uoi.gr